als_Latn dik_Latn tur_Latn
Departamenti për Integrim Evropian, Koordinim të Politikave dhe Statistika është i ndarë në dy divizione:
Divizioni për Integrim Evropian dhe Divizioni për Koordinim të Politikave dhe Statistika
Divizioni për Integrim Evropian
Divizioni për Integrim Evropian është përgjegjës për zbatimin e procesit të integrimit evropian brenda MASHT, koordinimin e asistencës zyrtare për zhvillim dhe bashkëpunimin ndërkombëtar në fushën e arsimit.
Detyrat dhe përgjegjësitë kryesore:
-Koordinimi i aktiviteteve me Ministrinë e Integrimit Evropian: sigurimi me kohë i informacioneve të nevojshme për Dialogun e Procesit të Stabilizim Asocimit, Raportin e Progresit, Planin e Veprimit të Partneritetit Evropian, përafrimin e legjislacionit të MASHT me legjislacionin e BE-së etj.
-Sinkronizimi i punës së donatorëve në fushën e arsimit, që përcaktohet nga Rregullorja për Koordinimin e Donatorëve dhe koordinimi i të gjitha projekteve që partnerët zhvillimor i mbështesin me asistencë teknike dhe furnizim. Si shembull i këtij koordinimi është Fondi i Përbashkët në Fushën e Arsimit (FBSA), të cilin e mbështesin Austria (ADA) dhe Suedia (SIDA).
-Bashkëpunimi Ndërkombëtar: mbikëqyrja, koordinimi dhe menaxhimi i projekteve dhe programeve ndërkombëtare: si CEEPUS (Programi për Shkëmbimin e Studimeve Universitare në Evropën Qendrore), ACES (Akademia e Shkollave të Evropës Qendrore); monitorimi i shfrytëzimit të programeve dhe instrumenteve të BE-së (IPA, Binjakëzimi, TAIEX, IPF, FP7, TEMPUS, ERASMUS etj; implementimi i marrëveshjes bilaterale me Universitetin e Sheffield-it (City College), bashkëpunimi me UNESCO-n, koordinimi i vizitave të zyrtarëve të MASHT jashtë shtetit.
Numri i të punësuarve në Divizionin për Integrim Evropian është tre (3).
Divizioni për Koordinim të Politika dhe Statistika
Detyrat dhe përgjegjësitë e Divizionit për Koordinim të Politikave dhe Statistika janë:
Ofron mbështetje në hartimin e dokumenteve strategjike të ministrisë, duke siguruar pajtueshmërinë në mes tyre dhe me dokumentet e tjera qeveritare;
Siguron të dhëna /informacione për hartimin e planit vjetor të punës, duke siguruar harmonizimin e tyre me Kornizën Afatmesme të Shpenzimeve dhe dokumentet tjera strategjike;
Bën përgatitjen e raporteve javore, mujore dhe vjetore;
Bën hartimin e planeve mujore dhe vjetore.
Bën grumbullimin dhe përpunimin e të dhënave statistikore nga shkollat (të dhëna për nxënës, personel arsimor, të dhëna për sukses, për vijueshmëri, gjendje fizike të objekteve shkollore) për të gjitha nivelet e arsimit parauniversitar;
Udhëheqësi i Divizionit për Koordinim të Politikave dhe Statistika raporton tek udhëheqësi i
Departamentit për Integrim Evropian, Koordinim të Politikave dhe Statistika.
Numri i të punësuarve në Divizionin për Koordinim të Politikave dhe Statistika është pesë (5).
Drejtor i departamentit
Ferit Idrizi
Tel: 038 212 182
ferit.idrizi@rks-gov.net
Zyra e të dërguarit Special të MASHT-it në UNESCO
Jagmohan Bajaj
I dërguar Special
Tel: +381 213 884; +381 212 182 (office)
Cell: +386-49-717169
Jagmohan.bajaj@rks-gov.net
jagmohanbajaj@hotmail.com
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn cat_Latn vec_Latn taq_Latn als_Latn kmr_Latn als_Latn lus_Latn knc_Latn uzn_Latn zho_Hant